**Teden 2: 23. 3. – 27. 3. 2020 PONEDELJEK, 23. 3. 2020**

OŠ ANTONA MARTINA SLOMŠKA VRHNIKA 4. A LIDIJA LENARČIČ

**MATEMATIKA:**

**Ponedeljek: Vzporednice, pravokotnice, sečnice**

*Pripravi si geometrijsko orodje: ošiljen svinčnik, radirko, geotrikotnik.*

*Riši z eno potezo, narahlo in bodi natančen/a.*

Natančno si oglej (ponovi), kako z geotrikotnikom rišemo vzporednice in pravokotnice. To znanje ti bo prav prišlo pri današnjih nalogah v SDZ-ju.

Risanje z geotrikotnikom lahko vadiš tudi sam, uporabi navaden bel list (brez črt), če ga imaš.

**Zdaj pa si pripravi SDZ in ga odpri na strani 30.**

1.naloga: Riši s pomočjo geotrikotnika. Vse črte nato označi z malo pisano črko in zapiši medsebojno lego črt. Označi tudi presečišče z veliko tiskano črko.

2.naloga: Ne pozabi, geotrikotnik pomikamo navzgor, da lahko prekrijemo že narisano premico. Vse črte označi z malo pisano črko in zapiši medsebojno lego črt.

3.naloga in 4.naloga: Vse označi.

**SDZ, stran 31:**

5.naloga: Najprej reši nalogo po navodilih. Nato pa pod črto zapiši vse daljice, ki si jih narisal. Začni z: AB, BC, …. In dokončaj.

6.naloga: Začni pri miški in želim ti uspešno iskanje poti. ☺

*Rešitve lahko sam preveriš na eVedez.si.*

**SLOVENŠČINA:**

**Ponedeljek: J. Trdina: Vila**

V berilu na strani 142 reši nalogo: Dejavnosti pred branjem.

Nato na isti strani preberi zapis o Janezu Trdini.

Preberi berilo in narahlo podčrtaj s svinčnikom neznane in starinske besede. Pomen neznanih besed lahko poiščeš v spletnem slovarju slovenskega knjižnega jezika ali pa vprašaš starše. Starinskim besedam pa v berilu na strani 143 (stvarna pojasnila) poišči ustrezne razlage.

Odgovori na vprašanja, ki jih najdeš na strani 143 v modrem kvadratu: Dejavnosti po branju. Odgovori na 2., 3. in 5. vprašanje. Vprašanja in odgovore zapiši v zvezek. Upoštevaj: Naslov( J: Trdina: Vila), datum, podnaslov: odgovori na vprašanja, berilo stran nato s številko označi vprašanja, ki ga prepišeš in zapiši odgovore.

**NARAVOSLOVJE IN TEHNIKA:**

**Prva in druga ura, ponedeljek, in torek: V prometu veljajo prometna pravila**

* Preberi besedilo v U na strani 53 in razmisli o svojih izkušnjah v prometu. Pomagaj si z vprašanji.

Razmišljaj o tem, zakaj je iz leta v leto več avtomobilov na cesti.

Koliko avtomobilom imate doma?

Ali se starši skupaj vozijo v službo?

Ali dovolj uporabljamo javni promet?

Zakaj se večkrat v službo ali šolo ne peljemo s kolesom? Ali smo na cesti sploh varni?

Koga se bojiš bolj, kače v gozdu ali avtomobila na cesti?

- Drugo leto boste opravili teoretični in praktični del kolesarskega izpita. Pri teoretičnem delu bodo reševali naloge. Praktični del pa je vožnja s kolesom. Pomembno je, da znamo voziti skozi križišča, ki niso vedno semaforizirana. Za vožnjo bodo morali imeti ustrezno opremljeno kolo.

 - Preberemo besedilo na strani 56. In ustno odgovori na vprašanja.

 Kdo mora upoštevati prometna pravila? Kdo so udeleženci v prometu? Zakaj moramo upoštevati prometna pravila? Zakaj je pomembno pravilo, da morajo imeti med vožnjo vsa vozila prižgane luči? Ali to pravilo velja v vse državah? Kakšne barve so luči spredaj in kakšne zadaj? Kaj moramo udeleženci v prometu še poznati in upoštevati? Ali veljajo prometna pravila in signalizacija v vseh vrstah prometa?

Zapiši v zvezek.

UPOŠTEVA PROMETNE ZNAKE IN OZNAČBE

HODI PO PLOČNIKU, ČE GA NI OB LEVEM ROBU VOZIŠČA

PONOČI IMA ODSEVNIK

PREČKA CESTO NA PREHODU ZA PEŠCE

UPOŠTEVA DRUGE V PROMETU

**Usrezna oprema kolesa**



Sliko lahko natisneš ali pa sam nariši kolo in zapišeš opremo.

KOLESAR: Opravljen kolesarski izpit, čelada, ustrezna oblačila.

**V PROMETU VELJAJO PROMETNA PRAVILA** 24. 3. 2020

1. **Pešci, kolesarji in vozniki** moramo upoštevati prometna pravila. Upoštevati moramo prometno signalizacijo, poznati prometne znake in voziti v skladu z omejitvami hitrosti.

2. V Sloveniji velja, da morajo imeti med vožnjo vsa vozila prižgane luči. Sprednje luči so rumene. Zadnje luči so rdeče.

1. Za vožnjo s kolesom moramo imeti opravljen kolesarski izpit.
2. Kolo mora biti ustrezno opremljeno.
3. Med vožnjo nosimo čelado.

V U na strani 55 še enkrat poglej, kako mora biti kolo opremljeno, da se znjim lahko varno voziš. Preberi si dve zanimivosti. Nato prepiši tri vprašanja in nanje odgovori.